ઘરનું પ્રવેશદ્વાર, બેડરૂમ અને રસોડું આ ત્રણેય જગ્યાઓ તમારા અંગત જીવનમાં મોટો ભાગ ભજવે છે. પ્રવેશદ્વાર અગાઉ જણાવ્યું તેમ ઘર પ્રમાણે મોટું અને કોઈ પણ અંતરાય વગરનું હોવું જોઈએ. પ્રવેશ દ્વાર પ્રમાણે ઘરમાં બારીઓ પણ હોવી જોઈએ.જીવનદાતા શક્તિના પ્રવાહ માટે આગમ અને નિર્ગમ બંને હોવા જોઈએ.બેડરૂમમાં બેડ મુકવાની જગ્યા ખુબ મહત્વની છે. જો બેડરૂમનો પ્રવેશદ્વાર જમણે હોય તો બેડ ડાબા ખૂણામાં સામેની બાજુએ રાખવો,જોબેડરૂમનો પ્રવેશદ્વાર ડાબે હોય તો બેડ જમણા ખૂણામાં સામેની બાજુએ રાખવો, પગ બેડરૂમના પ્રવેશદ્વાર તરફ રહેવા જોઈએ. જો ઘરમાં માંદગી ચાલતી હોય તો બેડ બદલાવો જોઈએ. માંદગી નકારાત્મક ઊર્જા લાવે છે, બીમાર વ્યક્તિનો બેડ બદલાવો જોઈએ. શક્ય હોય તો મોટી માંદગી પછી નવો બેડ રાખવો જોઈએ.